Нуржанов Акматбек

Нуржанов Акматбек [1922, Талас району, Кызыл-Туу (мурунку Кырк-Казык) айылы — 1987, ошол эле жер]— айыл чарба өндүрүшүнүн ишмери, Социалистик Эмгектин Баатыры (1971). Улуу Ата Мекендик согушка катышкан.

1939-жылдан мектепте мугалим, окуу бөлүмүнүн башчысы, директор, районунун башчысы, 1953—60-ж. Кыргызстан КП Талас райкомунун бөлүм башчысы, катчысы, 2-катчысы.

1960-жылдан Талас районундагы Ленин атындагы колхоздун башкармасынын төрагасы. Ал башкарган колхоз сегизинчи беш жылдык планды төрт жылда аткарып, пландан тышкары мамлекетке 44802 ц эгин, 1790 ц тамеки, 5352 ц эт, 7164 ц сүт, 491 ц жүн саткан.

СССР Жогорку Советинин (1974—79). Кыргыз ССР Жогорку Советинин (1967—71) депутаты. Эки Ленин ордени, Эмгек Кызыл Туу, Эл Достугу, Кызыл Жылдыз ордендери менен сыйланган.

 Колдонулган адабияттар 
 Талас облусу энциклопедия. Бишкек-1995-ж.

Категория:Талас районунда төрөлгөндөр
Категория:Туулгандар 1922-жылы
Категория:Өлгөндөр 1987-жылы